**Výhody vzdelávania v skupine**

V [Asociácii lektorov a kariérnych poradcov](http://alkp.sk/kalendar-celorocny/) v zmysle citátu, ktorý je síce z obdobia pred naším letopočtom *„Skúsenosť bez vedenia je viac ako vzdelanie bez skúsenosti.“* – Quintus Ennius (nar. 239 pred n.l.), ale platí aj v súčasnosti, realizujeme **SKÚSENOSTNÉ VZDELÁVANIE**. V odbornej terminológii môžeme povedať, že počas vzdelávania **používame aktivizačné metódy a realizujeme interaktívne vzdelávanie.**

Pri tomto druhu učenia sa, ***účastníci vzdelávania sú aktívnymi realizátormi svojho vzdelávania*,** motivovaní cez vlastnú predchádzajúcu skúsenosť z pracovného alebo osobného života.

Na efektívnosť skupinového vyučovania bolo zameraných viacero výskumov, ktoré jasne dokazujú, že pri vzdelávaní v skupine dochádza k:

1. efektívnejšiemu učeniu sa,
2. okamžitej spätnej väzbe,
3. zachovaniu ľudského kontaktu,
4. rozvoju komunikácie najmä verbálnej
5. podpore sociálnych vzťahov.

Ďalšie dôkazy pre vzdelávanie v skupine som našla v záverečnej práci PhDr. Miloša Bučka z roku 2007 na tému Aktivizujúce metódy - významný faktor zvyšovania efektívnosti vo vzdelávaní dospelých. Výskumná vzorka 100 respondentov – účastníci vzdelávania (19 a viac rokov) vybrali z 9 metód vzdelávania 4 najefektívnejšie pre proces učenia sa. Vybrané metódy je možné realizovať v iba skupine.

1. **Diskusia** „Môžem si povedať svoj názor a čo si o tom myslím.“ „Zistím čo si myslia druhí.“ „Keď sa ten druhý mýli, môžem mu povedať, že je to inak.“ „Vysvetlím si s kolegom čomu navzájom nerozumieme.“
2. **Skupinová práca** „Viac hláv, viac rozumu.“ „Je to dobré preto, lebo každého napadne niečo iné.“ „Keď pracujeme spolu, tak každý spraví to čo mu ide a čo vie.“ „Je to väčšia sranda ako keď robí každý sám.“
3. **Hranie a nacvičovanie situácií** „Dostanem sa do situácie, ktorú možno naozaj niekedy zažijem a aspoň budem vedieť ako v nej možno budem reagovať.“ „Je veľmi zaujímavé byť chvíľu v roli niekoho iného. Môžem ho tak lepšie pochopiť.“ „Učím sa tak komunikovať s inými.“
4. **Rozhovor a analýza konkrétneho prípadu (kazuistiky)** „Dozviem sa názor odborníka.“ „Môžeme sa porozprávať o skutočných prípadoch, ktoré sa skutočne stali.“

Naše skupinové kurzy vedú lektori s odbornou lektorskou praxou a fotoukážka z nášho vzdelávania môže byť dôvod prečo si [vybrať vzdelávanie](http://alkp.sk/kalendar-celorocny/) v ALKP.





